**INFORMACIJA**

**o primanjima izabranih dužnosnika u Skupštini Tuzlanskog kantona**

Plaće i naknade izabranih dužnosnika u Skupštini Tuzlanskog kantona regulisane su Zakonom o plaćama i nakanadama u organima vlasti Tuzlanskog kantona koji je objavljen u „Službenim novinama Tuzlanskog kantona“, broj: 2/25.

Navedenim Zakonom, u članu 9., utvrđeni su platni razredi i koeficijenti za obračun plata, a članom 5. je propisano da se osnovica i visina boda za obračun plaće utvrđuje Zakonom o izvršenju Budžeta Tuzlanskog kantona, odnosno Odlukom o privremenom finansiranju, a na osnovu prethodno postignutog dogovora između Vlade TK i reprezentativnog sindikata.

Osnovica za januar 2025. godinu utvrđena je u iznosu 425,00 KM uz primjenu boda u visini 1,12 (476,00 KM).

Članom 8. navedenog zakona je propisano da Administrativna komisija Skupštine Tuzlanskog kantona utvrđuje ko ima pravo na isplatu kao i visinu paušala.

Paušal poslaniku koji dužnost ne obavlja u profesionalnom statusu, za januar 2025. godine utvrđen je u iznosu 1.904,00 KM (476x4).

**Odlukom Administrativne komisije poslanici koji imaju profesionalni status nemaju pravo na isplatu paušala.**

Pravo na mjesečnu naknadu za prisustvo sjednici Kolegija, u visini jednog obračuna iz člana 5. stav (1) Zakona, bez obzira na broj održanih sjednica, imaju članovi Kolegija Skupštine TK (pod uslovom da je održana najmanje jedna sjednica u mjesecu).

Izabrani dužnosnici u profesionalnom stausu imaju pravo, po izrađenom danu, na naknadu za topli obrok u iznosu od 1% od prosječne neto plate isplaćene u F BiH prema posljednjem objavljenom podatku Federalnog zavoda za statistiku (14,00 KM) i naknadu za prevoz u visini najjeftinije cijene mjesečne mjesečne karte za prevoz u javnom prometu (ukoliko je mjesto stanovanja udaljeno najmanje 2 km od sjedišta Skupštine Tuzlanskog kantona).

Osim navedenih, izabrani dužnosnici ne ostvaruju prava na nadoknadu za bilo koje druge materijalne troškove niti imaju bilo koja druga primanja na osnovu angažmana u Skupštini Tuzlanskog kantona.

Slijedi tabelarni prikaz:

**Plate:**

|  |  |  |
| --- | --- | --- |
| **pozicija** | **Način obračuna** | **Iznos u KM** |
| **Predsjednik Skupštine** | **Koeficijent 9,80 x 476 (osnovica) bez minulog rada** | **4.664,80** |
| **Zamjenik predsjednika Skupštine koji ima profesionalni status** | **Koeficijent 9,5 x 476 (osnovica) bez minulog rada** | **4.522,00** |
| **Predsjednik kluba poslanika u Skupštini TK koji ima profesionalni status** | **Koeficijent 8,2 x 476 (osnovica) bez minulog rada** | **3.903,20** |
| **Predsjednik radnog tijela Skupštine TK koji ima profesionalni status** | **Koeficijent 8,1 x 476 (osnovica) bez minulog rada** | **3.855,60** |
| **Zamjenik predsjednika radnog tijela Skupštine TK koji ima profesionalni status** | **Koeficijent 8,0 x 476 (osnovica) bez minulog rada** | **3.808,00** |
| **Poslanik u Skupštini TK koji ima profesionalni status** | **Koeficijent 7,80 x 476 (osnovica) bez minulog rada** | **3.712,80** |

**Naknade:**

|  |  |  |
| --- | --- | --- |
| **pozicija** | **paušal** | **Iznos u KM** |
| **Zamjenik predsjednika Skupštine TK** (koji nema profesionalni status) | **osnovica 476x 4** | 1.904,00 |
| **Poslanik u Skupštini TK koji nema profesionalni status** | **Osnovica 476 x4** | **1.904,00** |
| **Članovi Kolegija Skupštine TK** | **Naknada za rad u Kolegiju jedna osnovica (476) mjesečno bez obzira na broj održanih sjednica** | **476,00** |
| **Vanskupštinski član radnog tijela** | **0,7 % od utvrđene osnovice 476 -**  **Ukoliko je održana barem jedna sjednica u mjesecu** | **333,20** |

Za svaki nedolazak na sjednicu radnog tijela i Skupštine Tuzlanskog kantona vrši se umanjenje paušala za 10%, osim u slučaju bolovanja, godišnjeg odmora i plaćenog odsustva po rješenju Administrativne komisije.

Služba Skupštine Tuzlanskog kantona

Tuzla, 28.2.2025. godine